క్రికెట్ ప్రపంచ కప్
మొదటి టోర్నమెంట్‌లో ఎనిమిది జట్లు పాల్గొన్నాయి: అవి, ఆస్ట్రేలియా, పాకిస్థాన్, ఇంగ్లాండ్, వెస్టిండీస్, భారతదేశం, మరియు న్యూజీలాండ్, (ఇవి ఆ సమయంలో టెస్ట్ హోదా ఉన్న ఆరు దేశాలు), శ్రీలంక మరియు వివిధ దేశాల ఆటగాళ్లతో కూడిన సంయుక్త తూర్పు ఆఫ్రికా జట్టు. దక్షిణాఫ్రికాను ఈ టోర్నీలో నిషేధించారు, జాతివివక్ష కారణంగా అంతర్జాతీయ క్రికెట్ నుంచి ఈ జట్టును బహిష్కరించారు. ఈ టోర్నమెంట్‌లో వెస్టిండీస్ విజేతగా నిలిచింది, లార్డ్స్‌లో జరిగిన ఫైనల్ మ్యాచ్‌లో ఆస్ట్రేలియాపై వెస్టిండీస్ 17 పరుగుల తేడాతో విజయం సాధించింది.
2007 క్రికెట్ ప్రపంచ కప్
టెస్ట్ మ్యాచ్ లు ఆడే ప్రధాన దేశాలన్నిటికీ వరల్డ్ కప్ కు ముందు చాలా వన్ డే మ్యాచ్ లు ఆడే విధంగా ఖరారు చేశారు. ఆస్ట్రేలియా, న్యూజిల్యాండ్ మరియు ఇంగ్లాండ్ దేశాలు కామన్వెల్త్ బ్యాంక్ సిరీస్ లో ఆడాయి. అందులో ఇంగ్లాండ్ ఆస్ట్రేలియాని ఓడించింది. ఆస్ట్రేలియా తరువాత న్యూజిల్యాండ్ వెళ్లి చాప్పెల్-హాడ్లీ ట్రోఫీలో తలపడి 3-0 తో ఓడిపోయింది. దక్షిణ ఆఫ్రికా ఇండియాతో అయిదు మ్యాచ్ లు (4-0 తో దక్షిణ ఆఫ్రికా గెలిచింది) మరియు పాకిస్తాన్ తో అయిదు మ్యాచ్ లు (3-1 తో దక్షిణ ఆఫ్రికా గెలిచింది) ఆడింది. ఇండియా కూడా వెస్ట్ ఇండీస్ తో నాలుగు ( ఇండియా 3-1 తో గెలిచింది) శ్రీలంకతో నాలుగు (ఇండియా 2-1 తో గెలిచింది) మ్యాచ్ లు ఆడింది. బంగ్లాదేశ్ జింబాబ్వే పై నాలుగు మ్యాచ్ లు ఆడి (బంగ్లాదేశ్ 3-1 పాయింట్లతో నెగ్గింది) కెనడా బెర్ముడా పై ముక్కోణపు సిరీస్ గెలిచింది.అసోసియెట్ దేశాలు ఆడిన ప్రపంచ క్రికెట్ లీగ్ లో కెన్యా గెలిచింది. ఈ దేశాలు ఇంకొన్ని సిరీస్ లో కూడా ఆడాయి.